stanford-oval/wikipedia huggingface dataset:
Cyberpunk: Edgerunners
ביאורים

↑  המדינה החופשית של צפון קליפורניה היא מדינה עצמאית נפרדת מארצות הברית, תחילה נפרדה מארצות הברית בתור מדינת קליפורניה השלמה ב-2002 ואז נפרדה מדרום קליפורניה ב-2012.
↑  סנדאוויסטאן (מאנגלית: Sandevistan) הוא פריט סייבר (cyberware) אשר מאפשר למשתמש לחוות מנקודת מבט של הילוך איטי.
↑  ריפר-דוק (Ripperdoc) הוא אדם העוסק בהשתלה, תיקון ושדרוג של ציוד סייבר בגוף האדם. המדריך של סייברפאנק 2077 מתאר את המקצוע כ"שילוב של מנתח, טכנאי ואמן קעקועים"
הערות שוליים

↑  אנדרו וובסטר, Netflix’s Cyberpunk: Edgerunners anime gets September release date in new trailer, באתר The Verge, ‏‏30 באוגוסט 2022 (באנגלית)
↑  רפאל אנטוניו פינדה, Netflix Schedules Cyberpunk: Edgerunners Anime for September 13, באתר Anime News Network, ‏‏17 באוגוסט 2022 (באנגלית)
↑   ציוץ של Cyberpunk 2077 ברשת החברתית אקס (טוויטר), 24 ביוני 2020
↑   ציוץ של Cyberpunk 2077 ברשת החברתית אקס (טוויטר), 25 ביוני 2020
↑  דניס פטסקי, ‘Cyberpunk: Edgerunners’ Teaser Trailer: First Look At Netflix Anime Series Based On Video Game; Premiere Date, באתר Deadline, ‏‏8 ביוני 2022 (באנגלית)
↑  אלכס מטאו, Cyberpunk: Edgerunners Anime Reveals New Trailer, Japanese Cast, באתר Anime News Network (ב‏1 באוגוסט 2022)
↑   Cyberpunk: Edgerunners OP, בביצוע פרנץ פרדיננד, סרטון בערוץ "Netflix Anime", באתר יוטיוב (אורך: 1:58), 3 ביולי 2022
| סייברפאנק מאת מייק פונדסמית' |
| --- | --- | --- |
| פרסומים | רשימת ספרים • Cyberpunk 2077: Trauma Team |  |
| תוספות לסייברפאנק 2013 | עיווט: ספר המקורות • ליד מסלול • רוקרבוי • הסולו של ההון |  |
| תוספות לסייברפאנק 2020 | נשקי הרחוב של בלאקהאנד 2020 • אירוסורס פלוס • המדריך לרשת של ראץ' בראטמוס |  |
| ספרים ברישיון ואחרים | Cybergeneration • The Arasaka Brainworm • Greenwar |  |
| משחקי קלפים | נטראנר • סייברפאנק |  |
| משחקי ווידאו | Cyberpunk 2077 (Phantom Liberty, Roach Race) • Orion |  |
| סדרות טלוויזיה | Cyberpunk: Edgerunners |  |
| מוזיקה | "I Really Want to Stay at Your House" |  |
| ערכים קשורים | מערכת אינטרלוק • פיוזן • אינטרפייס |  |
אינה צימבאליוק

| --- | --- |

 לידה:  11 ביוני 1985 (בת 39) צ'רנוביץ, ברית המועצות 
 מדינה:  אוקראינה אוקראינה
 השכלה:  Kyiv National University of Culture and Arts 
 תקופת הפעילות:  מ-1998 
 
אינה צימבאליוק (באוקראינית: І́нна Анато́ліївна Цимбалю́к; נולדה ב-11 ביוני 1985) היא דוגמנית אוקראינית.
ביוגרפיה

צימבאליוק נולדה בצ'רנוביץ לאם מורה ואב שעוסק בתיירות.
היא למדה ניהול ותיירות בינלאומית באוניברסיטה הלאומית בקייב לתרבות ואומנויות (Kyiv National University of Culture and Arts).
מ-1998 ועד 2005 השתתפה בשמונה תחרויות יופי שונות.
היא נבחרה ל"מיס תבל אוקראינה" 2006, בתחרות מיס תבל בלוס אנג'לס עלתה ל-20 המתמודדות הסופיות בחצי הגמר.
תמונותיה הופיעו בשלל מגזינים באוקראינה.
ב-2007 שיחקה בסדרה "Серцю не накажеш" שהיא הפקה משותפת לערוץ 5 וערוץ 1+1.
ב-2008 ו-2009 הגישה שתי תוכניות בערוץ 1+1, היא הגישה תוכנית בערוץ "ICTV", בנוסף עבדה גם בערוץ ה-MTV האוקראיני.
ב-2009 שיחקה בסרט הטלוויזיה "Ryabiny grozdya alye".
ב-2012 שיחקה בסרט רז'בסקי נגד נפוליאון.
היא דיבבה את בובת הברבי בדיבוב האוקראיני של צעצוע של סיפור 3.
היא המייסדת של מותג הביגוד "MyShuShu".
הערות שוליים

↑  Inna Tsymbalyuk, The FMD - FashionModelDirectory.com
↑  MyShuShu, Lof.life (באנגלית) (ארכיון)
ערך זה הוא קצרמרבנושא אישים. אתם מוזמנים לתרום לוויקיפדיה ו.
שרון מימר

שרון מימר (נולד ב-6 בספטמבר 1973) הוא כדורגלן עבר ומאמן כדורגל ישראלי ששיחק בעמדת הקשר האחורי המאמן את מכבי בני ריינה מליגת העל.
קריירת משחק

מימר גדל במחלקת הנוער של הפועל תל אביב, וכשעלה לבוגרים עבר לשחק בהפועל אזור מליגה ב'. בשנת 1993 הוחזר להפועל תל אביב על ידי המאמן משה סיני שהיה מאמנו בקבוצת הנוער, ובסך הכל שיחק מימר ארבע וחצי שנים בקבוצה הבוגרת של הפועל תל אביב, במדיה כבש ארבעה שערים בליגה ושער אחד בגביע המדינה. בקיץ 1997, כשהגיע לקבוצה המאמן אלי כהן, שוחרר מימר מהמועדון. עד פרישתו שיחק במספר קבוצות בליגת העל ובליגה הלאומית, והוא סיים את הקריירה בקבוצת הפועל בני לוד בשנת 2011.
לאחר פרישתו שיחק מימר בליגה בכדורגל חופים, וזכה באליפות במדי עירוני ראש העין. בשנת 2012 זכה באליפות המדינה בכדורגל באולמות עם מכבי נחלת יצחק.
קריירת אימון

בעונה שלאחר פרישתו, מונה מימר לעוזר מאמן הפועל ראשון לציון תחת מאמנו האחרון, ניסן יחזקאל, והמשיך לשמש בתפקיד גם תחת אייל לחמן עד שהאחרון פוטר מתפקידו בנובמבר 2013. לאחר פיטוריו של לחמן, מונה לראשונה למאמן ראשי ומילא את התפקיד גם בעונת 2014/2015. בתחילת עונת 2015/2016 מינה בעלי ראשון לציון אייל ברקוביץ' את אופיר חיים למאמן הקבוצה, ומימר עזב את המועדון ומונה לעוזרו של ברק בכר, מאמן הפועל באר שבע.
בינואר 2016 מונה למאמן הפועל כפר סבא לאחר פיטוריו של פליקס נעים. עם כניסתו לתפקיד השיגה הקבוצה חמישה ניצחונות רצופים, שלושה בליגה ושניים בגביע. מימר כיהן שנה בתפקיד, וב-23 בינואר 2017 פוטר מתפקידו.
ב-6 בפברואר 2017 מונה למאמן בית"ר ירושלים עד לתום העונה. מימר העפיל עם הקבוצה לחצי גמר גביע המדינה, ואת עונת 2016/2017 סיימה הקבוצה במקום השלישי והבטיחה את השתתפותה במוקדמות הליגה האירופית. ב-25 במאי 2017 סיכם לעונה נוספת בקבוצה, אך פוטר כשבוע לפני תחילת העונה.
ב-17 בספטמבר מונה למאמן מכבי פתח תקווה, במקומו של קובי רפואה שהתפטר, ובתום העונה סיים את תפקידו במועדון.
ב-31 באוקטובר 2018 מונה למאמנה של הפועל חיפה. ב-13 באפריל 2019 התפטר מתפקידו, לאחר רצף של 11 משחקים ללא ניצחון.
ב-10 בדצמבר 2019 מונה למאמן הפועל חדרה. ב-28 בינואר 2021 פוטר מתפקידו, לאחר ארבעה הפסדים רצופים של קבוצתו.
ב-1 במרץ 2021 מונה למאמנה של בני סכנין. ב-18 בינואר 2022 פוטר מתפקידו.
ב-7 בספטמבר 2022 מונה למאמנה של מכבי בני ריינה,, אשר הצליחה תחתיו להבטיח את הישארותה בליגת העל. ב-14 במאי 2023 האריך את חוזהו בקבוצה. בעונת 2023/2024 העפיל עם הקבוצה לפלייאוף העליון. ב-29 במאי 2024 האריך את חוזהו בקבוצה לעונה נוספת.
הערות שוליים

↑  ארז נעמן, ‏מכתום לאדום: שרון מימר חולם לחזור להפועל, באתר ONE‏, 15 בינואר 2015
↑  כדורגל חופים: ראש העין זכתה באליפות, באתר nrg‏, 30 ביולי 2011
↑  זיו אברג'יל, ‏לחמן פוטר מראשל"צ, שרון מימר מונה במקומו, באתר ערוץ הספורט, 19 בנובמבר 2013
↑  יניב טוכמן‏, שרון מימר מונה רשמית למאמנה החדש של הפועל כפר סבא, באתר וואלה, 4 בינואר 2016
↑  יניב טוכמן‏, הפועל כפר סבא: שרון מימר פוטר מתפקידו, אלי כהן המועמד המוביל להחליפו, באתר וואלה, 23 בינואר 2017
↑  אופיר סער‏, שרון מימר מונה למאמן בית"ר ירושלים, באתר וואלה, 6 בפברואר 2017
↑  אופיר סער‏, רשמית: שרון מימר סיים את דרכו בבית"ר ירושלים, באתר וואלה, 16 באוגוסט 2017
↑  דורון בן דור, ‏המחליף של קלינגר: שרון מימר מאמן הפועל חיפה, באתר ONE‏, 31 באוקטובר 2018
↑  איתן גליקמן, מאחורי הקלעים: הסיבות להתפטרות המפתיעה של שרון מימר, באתר ynet, 14 באפריל 2019
↑  שלמה וייס‏, הפועל חדרה: שרון מימר מונה רשמית למאמן הקבוצה, באתר וואלה, 10 בדצמבר 2019
↑  עמית קרקו, רשמית: שרון מימר פוטר מאימון הפועל חדרה, באתר ONE, ‏28 בינואר 2021
↑  דורון בן דור, יציל מירידה? שרון מימר חתם כמאמן בני סכנין, באתר ONE, ‏1 במרץ 2021
↑  רענן ברנובסקי‏, אחרי פיטורי אדהם האדיה: שרון מימר מונה למאמן בני ריינה עד סוף העונה, באתר וואלה, 7 בספטמבר 2022
צ'ארלס וורן פיירבנקס

צ'ארלס וורן פיירבנקס (באנגלית: Charles Warren Fairbanks) ‏ (11 במאי 1852 - 4 ביוני 1918) היה סגן נשיא ארצות הברית בתקופת כהונתו של הנשיא תאודור רוזוולט. קודם לתפקיד זה הוא כיהן כסנאטור מטעם אינדיאנה.
ביוגרפיה

פיירבנקס נולד באוהיו, צאצאו של אוליבר קרומוול ובן למשפחה שהיגרה לאמריקה בשנת 1632. אביו בנה עגלות כרכרה ובשנות ילדותו נהגו להסתתר בביתם עבדים במנוסה. הוא למד בבתי ספר מקומיים ועבד בחקלאות עד לראשית לימודיו האקדמאים, שאותם סיים בשנת 1872 ובמהלכם שימש כחבר מערכת העיתון של האוניברסיטה.
בתום לימודיו עבד פיירבנקס עבור סוכנות הידיעות "Associated Press" והיה שליח הסוכנות לפיטסבורג שבפנסילבניה. הוא סיקר את מערכת הבחירות לנשיאות ארצות הברית בשנת 1872, ולאחריה עבר לקליבלנד שבאוהיו ולמד משפטים. לאחר הסמכתו לעריכת דין, בשנת 1874, עבר פיירבנקס להתגורר באינדיאנפוליס שבאינדיאנה. תחילה הוא עבד כמנהל חברת הרכבות "Indianapolis, Bloomington and Western Railroad" ולאחר מכן, בסיוע היזם ג'יי גולד, היה ליזם ופעל לפיתוח מסילות הרכבת באזור.
בשנת 1888 ביקש ולטר גרשם את סיועו של פיירבנקס בקבלת מינוי המפלגה הרפובליקנית לשמש כמועמדה לנשיאות ארצות הברית. פעילות זו הייתה ראשית פעילותו הפוליטית של פיירבנקס, שהתמודד בשנת 1893 לסנאט של ארצות הברית. התמודדות זו לא צלחה, אך בשנת 1896 הוא נבחר וכיהן כסנאטור במשך שמונה שנים. פיירבנקס היה מקורב לנשיא ויליאם מקינלי וייעץ לו במהלך המלחמה הספרדית-אמריקאית. כמו כן, הוא שימש יו"ר הוועדה לענייני הגירה ויו"ר הוועדה לענייני רכוש ציבורי. בשנת 1898 מונה לוועדה המשותפת לארצות הברית ולבריטניה לדיון בנושאים הקשורים בקנדה.
בשנים 1905–1909 כיהן פיירבנקס כסגן נשיא ארצות הברית תחת הנשיא תאודור רוזוולט. בתום כהונתו של רוזוולט, בחר הנשיא שלא לתמוך במועמדותו של פיירבנקס לרשת את מקומו. הוא חזר לעסוק בעריכת דין ונותר מעורב בענייני המפלגה הרפובליקנית, כאשר בשנת 1916 הוא ביקש לשמש מועמדה לנשיאות. מועמדותו כשלה, אך פיירבנקס נבחר למועמד לסגן הנשיא והתמודד לצדו של צ'ארלס אוונס יוז. לאחר כישלונם הוא שב לאינדיאנפוליס ועסק במשפטים.
קריסטופאס טרפוצ'קה

קריסטופאס טרפוצ'קה (בליטאית: Kristupas Trepočka; נולד ב-22 במאי 2006) הוא שחיין ליטאי, אלוף אירופה (בלגרד 2024) במשחה שליחים 4x200 מטר חופשי.
ביוגרפיה

טרפוצ'קה נולד וגדל בפוניבז' שבליטא.
ביוגרפיה > 2022 > סגן אלוף הפסטיבל האולימפי האירופי לנוער

בפסטיבל האולימפי האירופי לנוער שנערך בבאנסקה ביסטריצה שבסלובקיה ביולי זכה במדליית כסף במשחה שליחים 4x100 חופשי משולב בתוצאה של 3:38.30	דקות.
ביוגרפיה > 2023 > מדליית ארד באליפות אירופה לנוער

באליפות אירופה לנוער שנערכה בבלגרד שבסרביה ביולי זכה במדליית ארד במשחה שליחים 4x100 מטר חופשי בתוצאה של 3:20.53 דקות.
ביוגרפיה > 2024 > אלוף אירופה

באליפות אירופה שנערכה בבלגרד ביוני זכה במדליית זהב במשחה שליחים 4x200 מטר חופשי בשיא ליטא חדש של 7:08.04 דקות יחד עם דאנאס רפשיס, תומאס נביקוניס ותומאס לוקמינאס, לפני הונגריה (7:09.59 דקות) ויוון (7:09.73 דקות). בשלב המוקדמות של המשחה קבע יחד עם רוקאס יאזדאוסקאס, תומאס נביקוניס ותומאס לוקמינאס שיא ליטא חדש של 7:09.75 דקות. במשחה ל-200 מטר חופשי סיים במקום 24 בתוצאה של 1:49.13 דקות.
ביוגרפיה > 2024 > אלוף אירופה לנוער

באליפות אירופה לנוער שנערכה בווילנה שבליטא ביולי זכה במדליית זהב במשחה ל-200 מטר חופשי בשיא אישי חדש של 1:47.74 דקות, ובמדליית ארד במשחה שליחים 4x100 מטר מעורב משולב בשיא ליטא חדש של 3:50.23 דקות.
שיאים אישיים > בריכה אולימפית

50 מטר חופשי: 23.89 שניות (2023)
100 מטר חופשי: 50.26 שניות (2024)
200 מטר חופשי: 1:47.74 דקות (2024)
שיאים אישיים > בריכת 25 מטר

50 מטר חופשי: 22.76 שניות (2022)
100 מטר חופשי: 48.30 שניות (2022)
200 מטר חופשי: 1:48.77 דקות (2022)
לוסיל קליפטון

| --- | --- |

 לידה:  27 ביוני 1936 דפו, ארצות הברית 
 פטירה:  13 בפברואר 2010 (בגיל 73) בולטימור, ארצות הברית 
 מדינה:  ארצות הברית 
 לאום:  אפרו-אמריקאים 
 מקום לימודים:  אוניברסיטת הווארד, אוניברסיטת המדינה של ניו יורק בפרדוניה, City Honors School 
 שפות היצירה:  אנגלית 
 פרסים והוקרה:  פרס הספר הלאומי (2000)  היכל התהילה לספרות שחורה (אוקטובר 1998)  הפרס להנצחת שלי (1992)  היכל התהילה של נשות מרילנד (1993)  פרס השירה של רות לילי (2007)  מדליית לנגסטון יוז (2003)  פרס אניספילד-וולף (2001)  Coretta Scott King Award (1974) 
 
לוסיל קליפטון (באנגלית: Lucille Clifton‏; 27 ביוני 1936 – 13 בפברואר 2010) הייתה משוררת אפרו אמריקאית וסופרת ילדים ידועה.
ביוגרפיה

לוסיל קליפטון, בשם נעוריה סיילס, נולדה בפרבר של העיר באפלו, בצפון מדינת ניו יורק. הוריה היו עניים מאוד, והיא נאלצה לצאת לעבוד מגיל צעיר. היא עבדה כחופפת שיער במספרה, ובמקביל נאבקה על השלמת לימודיה. כבר מילדותה התבלטה בכישרונותיה, גם בתחום המתמטיקה וגם בתחום הכתיבה היוצרת.
ב-1953 החלה את לימודיה באוניברסיטת הווארד על בסיס מלגה, ולמדה שם עד 1955. לאחר מכן השלימה את לימודיה באוניברסיטה של מדינת ניו יורק, שליד עיר הולדתה באפלו. בשנת 1958 נישאה לפסל והפילוסוף פרד קליפטון, ולזוג נולדו ארבע בנות ושני בנים.
בשנת 1967 עברה המשפחה להתגורר בבלטימור. שם חברה לקבוצת משוררים מקומית, ביניהם אנדרי קודרסקו. בשנת 1969 פרסמה קלפטון את ספר שיריה הראשון, שזכה להיכלל ברשימת עשרת ספרי השירה האמריקאיים הטובים ביותר שערך הניו יורק טיימס. מאז פרסמה קובצי שירה רבים שהקנו לה פרסים ספרותיים חשובים, היא מונתה ל"שרת השירה" של מדינת מרילנד, ונבחרה למועצת האקדמיה למשוררים אמריקאיים (אנ'). בשנים 1985 עד 1989 כיהנה כפרופסור לספרות באוניברסיטת קליפורניה בסנטה קרוז ולאחר מכן במכללת סנט מרי שבדרום מרילנד.
שירתה עזת-הביטוי חושפת ללא רתיעה את עולם האישה בכלל ואת זה של האישה השחורה בפרט. לוסיל קליפטון קיבלה את פרס ספר השירה האמריקאי הטוב ביותר לשנת 2006. שם הספר "Blessing The Boats: New And Selected Poems 1988-2000", אסופה של 19 שירים העוסקים במיתוסים, משפחה, דרום ארצות הברית ואלוהים.
קליפטון זכתה לפרסום רב הן בשל ספרי הילדים הרבים שלה והן בשל הופעותיה בתוכניות טלוויזיה שונות. היא זכתה לפרסים ספרותיים על שירתה (בהם פרס אניספילד-וולף למפעל חיים בשנת 2001), לעיטורי כבוד וציונים על כתיבתה לילדים, ולשבחים על עבודתה כמורה ומנחה בחוגי יצירה. לעברית תורגמו רק שירים מועטים משלה, בעיקר על ידי חובבים.
בשנת 2022 יצא לאור בעברית ספרה של קליפטון "אמריקה עשתה מאיתנו גיבורות", בתרגומה של רעות בן יעקב (הוצאת טנג'יר)..
שיר לדוגמה של לוסיל קליפטון

שילוח
הערות שוליים

↑   שני פוקר, ב"אמריקה עשתה מאיתנו גיבורות" קליפטון כותבת מתוך מחויבות פוליטית כלפי נשים אפרו־אמריקאיות, באתר הארץ, 30 בנובמבר 2022
| --- | --- |
בקרת זהויות :  NLI: 987007315962705171  PLWABN: 9810677103705606  BnF: cb120612354 (data)  GND: 129773638  ICCU: LO1V304193  ISNI: 0000 0001 1780 2788  LCCN: n79089567  MusicBrainz: 56d744a3-5263-4493-aeef-4bb5307a0f41  NKC: mub2011628241  SNAC: w6rj4qc9  SUDOC: 07731011X  Trove: 802326  VIAF: 114393750   WorldCat (עם VIAF): 114393750 
טבלה עם ציטוט של לוסיל קליפטון
סוחוי Su-17

ערך זה עוסק במטוס  שהגיע לשירות מבצעי בשנות השבעים של המאה העשרים. אם התכוונתם למטוס המוקדם יותר, ראו .
הסוחוי Su-17 (ברוסית: изделие С32; קוד דיווח נאט"ו : Fitter, פיטֶר) הוא מטוס תקיפה סובייטי שפותח ממטוס היירוט סוחוי 7.
קרוב ל-3,000 מטוסים מדגם זה ונגזרותיו נבנו בין השנים 1966 ל-1991, והמטוס יוּצָא במספרים גדולים למדינות הגוש המזרחי והמזרח התיכון, בהן השתתף בעיקר במלחמת יום הכיפורים. גרסאות היצוא סומנו Su-20 (מקביל ל-Su-17M הסובייטי) ו-Su-22 (מקביל ל-Su-17M2 ,M3 ו-M4).
פיתוח המטוס

פיתוח המטוס החל בשנות ה-60 במשרד התכנון של פאבל סוחוי, כאשר הסוחוי 17 החל כניסיון לפיתוח גרסה משופרת של הסוחוי 7, והשינוי המשמעותי ביותר היה החלפת הכנף המשוכה בכנף בעלת משיכה משתנה שרק חלקיה החיצוניים נעים. מטוס ניסוי מדגם סוחוי 7 שהוסב לתצורה זו טס לראשונה ב-2 באוגוסט 1965 בכינוי Su-7IG (ברוסית: изменяемой геометрии - גאומטריה משתנה). תוצאות הניסוי היו משביעות רצון, כאשר המטוס נשא מטען במשקל כפול לטווח גדול ב-30% מהסוחוי 7, תוך שימוש במסלול המראה קצר פי שניים. חיל האוויר הסובייטי הצטייד במטוס החל משנת 1972.
שימוש במלחמת האזרחים הסורית

החל מ-2012 השתמש הצבא הסורי במטוס, במסגרת הלחימה מול המורדים הסורים.
התיעוד הראשון של הפלת המטוס על ידי המורדים התרחש ב-14 בפברואר 2013.
ב-18 ביולי 2018 מטוס F/A-18 סופר הורנט אמריקאי הפיל מטוס Su-22 סורי כתגובה להפצצת כוחות אמריקאים. ב-24 ביולי סוללת MIM-104 פטריוט ישראלית הפילה Su-22 סורי כתגובה לחדירתו לשטח ישראל, עם זאת ישנם דיווחים לא מאומתים כי מדובר היה במטוס Su-24.
הערות שוליים

↑  Video shows Syrian Arab Air Force Su-22 Fitter jet during rocket attack on Aleppo, The Aviationist, ‏2014-05-20 (באנגלית)
↑  Harro Ranter, Accident Sukhoi Su-22M , 14 Feb 2013, aviation-safety.net
↑  "US coalition downs first Syria government jet". BBC News (באנגלית בריטית). 2017-06-19. נבדק ב-2020-11-20.
↑  Israel downs Syrian fighter jet with Patriot missiles, The Jerusalem Post | JPost.com (באנגלית)
↑  Leith Aboufadel, ISIS releases first photos of Syrian aircraft shot down by Israel, AMN - Al-Masdar News | المصدر نيوز, ‏2018-07-25 (באנגלית)
| מטוסים תוצרת סוחוי  |
| --- | --- | --- |
| מטוסי קרב | סוחוי 9 • סוחוי 11 • סוחוי 15 • סוחוי 27 • סוחוי 30 • סוחוי 33 • סוחוי 35 • סוחוי 37 • סוחוי 47 • סוחוי-57 • סוחוי 75 |  |
| מטוסי תקיפה | סוחוי 2 • סוחוי 4 • סוחוי 7 • סוחוי 17/20/22 • סוחוי 24 • סוחוי 25 • סוחוי 34 |  |
| מטוסי ביון | סוחוי 12 |  |
| כלי טיס בלתי מאוישים | סוחוי S-70 |  |
| אבות טיפוס | סוחוי P-1 • סוחוי T-4 • סוחוי Su-47 • סוחוי FGFA |  |
| מטוסי אימון | סוחוי 28 • סוחוי 29 |  |
| מטוסי נוסעים | Su-38 • Su-80 • סופרג'ט 100 • KR-860 • סופרג'ט ניו |  |
קשקש

ערך זה עוסק בציפוי קשיח הגדל על עורם של בעלי חיים. אם התכוונתם למשמעות אחרת, ראו .
קשקשים של נחש (Amphiesma stolatum)
קשקש הוא ציפוי קשיח הגדל על עורם של בעלי חיים ומספק להם הגנה. לקשקשים אבולוציה מתכנסת והם משתנים עם שינויים במבנה ובתפקיד. אצל פרפרים ועשים מסדרת הפרפראים הם משמשים לצביעת משטח הכנף.
הקשקשים נחשבים בדרך כלל כחלק ממערכת הכסות. קיימים מספר סוגים של קשקשים לפי צורת בעל החיים וסיווגו בהם קשקשי דגים, קשקשי זוחלים וקשקשים של פרוקי רגליים.
לזוחלים רבים יש קשקשים. ברוב המינים מדובר בקשקשים קרניים, אך במספר סוגים, כגון התנינאים, הקשקשים הם אוסטאודרמים העשויים מעצם ומצופים בקרטין.
לקשקשי הדגים חיבור בצד אחד לגוף הדג ובצד השני הם חופשיים ומונחים על קשקש אחר או על גוף הדג.
מוכרים מספר סוגים של קשקשי דגים:
קשקשת קיקלואידית – קשקשים שהצד החופשי שלהם הוא ישר כמו אצל האלתית, השמק והמלוח
קשקשת קטנואידית – קשקשים שהשפה החופשית שלהם מחוספסת כמסרק, לדוגמה במולעט ובמקרל
קשקשים רומבואידות או גנואידות – קשקשים קשות המצופות בשכבת חומר דומה לאמייל
סימן כשרות

בתורה נקבע כי מותרים באכילה רק דגים בעלי סנפיר וקשקשת. כפי שכתוב: "אֶת זֶה תֹּאכְלוּ מִכֹּל אֲשֶׁר בַּמָּיִם, כֹּל אֲשֶׁר לוֹ סְנַפִּיר וְקַשְׂקֶשֶׂת בַּמַּיִם בַּיַּמִּים וּבַנְּחָלִים אֹתָם תֹּאכֵלוּ. וְכֹל אֲשֶׁר אֵין לוֹ סְנַפִּיר וְקַשְׂקֶשֶׂת בַּיַּמִּים וּבַנְּחָלִים מִכֹּל שֶׁרֶץ הַמַּיִם וּמִכֹּל נֶפֶשׁ הַחַיָּה אֲשֶׁר בַּמָּיִם, שֶׁקֶץ הֵם לָכֶם. וְשֶׁקֶץ יִהְיוּ לָכֶם, מִבְּשָׂרָם לֹא תֹאכֵלוּ וְאֶת נִבְלָתָם תְּשַׁקֵּצוּ" (ויקרא פרק יא, פסוקים ט–יא).
חז"ל קבעו כלל: "כל שיש לו קשקשת, יש לו סנפיר". ולכן ברמה העקרונית הימצאותם של קשקשים מהווה סימן כשרות מובהק, ואין צורך לחפש את הסנפירים.
ומספיק שיהיה לדג סנפיר אחד וקשקש אחד כדי שיוגדר ככשר אך אמרו חכמים שצריך לבדוק טוב שהקשקש היה מחובר לגופו ולא מדובר בקשקש שנשר מדג אחר ונדבק בו.
הערות שוליים

↑  פרופ' ישראל רבינוביץ, חקירה במהות דג האשטוריאן, בתוך: המאור, שנה ה גיליון ג, כסלו תשי"ד. עמ' 3–10, באתר היברובוקס
↑  מסכת נידה, דף נ"א, ב'
↑  מסכת חולין דף נט עמוד א; שולחן ערוך, פ"ג, א
יחידת ניסוי טילים

| --- | --- |

סמל היחידה
 "מכוונים גבוה, מגיעים רחוק"
 פרטים
 מדינה:  ישראל ישראל
 שיוך:   חיל האוויר הישראלי
 בסיס האם:   בסיס פלמחים
 אירועים ותאריכים
 תקופת הפעילות:  1972 – הווה
 מקים היחידה:  אל"ם אלי לוי
יחידת ניסוי טילים 151 (בראשי תיבות: ינ"ט 151) היא יחידה בחיל האוויר הישראלי, שיעודה הוא ביצוע ניסויי טיסה בטילים ואמצעי לחימה אחרים עבור חיל האוויר הישראלי וגופים נוספים כגון תעשיות הנשק הישראליות. מקום מושבה של היחידה הוא בסיס פלמחים, שם ישנו שדה ניסויים המשמש אותה (מסומן במפות טיסה כ"מטווח 82"). לעיתים פורסת היחידה לאתרים אחרים, כאשר מתעורר צורך לבצע ניסויים מסוכנים במיוחד, או כשמתעורר הצורך בטווח גדול יותר של מרחק כדי למדוד נתונים מסוימים.
היחידה מצוידת במערכות מכ"ם ומערכות תצפית אלקטרואופטיות המאפשרות לבצע מעקב אחר שיגורם ומעופם של אמצעי הלחימה. על חלק מאמצעי הלחימה מותקנים משדרי טלמטריה, המשדרים נתונים שונים כמו מהירות וגובה הטיסה.
מלבד ביצוע ניסויי טיסה לאמצעי לחימה, מנהלת היחידה גם אימונים של חיל האוויר בהם נורים טילים מבצעיים. ינ"ט אחראית על ניהול השיגורים לחלל שמבצעת ישראל, ובמסגרת זו משוגר משטחה משגר הלוויינים הישראלי "שביט" עם לוויינים מסדרת "אופק".
מקורות היחידה בהקמת שדה ניסוי באזור נחל שורק ביולי 1967. על הפעילות הייתה אחראית "יחידת ניסויי טיסה". הינ"ט הוקמה ב-1972, החלה לפעול בבסיס תל נוף ועברה ב-1973 לפלמחים, מפקדה הראשון ומייסדה, היה אלי לוי.
כחלק מתר"ש גדעון אוזרחה היחידה ומדצמבר 2017 מרבית הפעילות מבוצעת על ידי עובדי "רפאל מערכות לחימה מתקדמות" ולוחמי הגנ"ק.
הסמל והמוטו על בניין היחידה
אולם הבקרה הישן של ינ"ט, שפעל עד 2010
ראו גם

מרכז ניסויי טיסה (מנ"ט)
הערות שוליים

1 2 3  דני שלום, "אנציקלופדיה יפעת", פרק: "ינ״ט - יחידת ניסויי טילים בפלמחים", עמ' 848, ראשון לציון, באוויר - פרסומי תעופה וחלל, 2013
↑  אוזרחה היחידה לניסוי טילים, באתר חיל האוויר הישראלי, 1 במרץ 2018
מרקקה

בית משפט בשיקגו בעשור השני של המאה ה-20. אפשר להבחין במרקקה בפינה הימנית התחתונה.
מרקקה עשויה פורצלן סנט קלאוד, 1730-1740.
מרקקה היא כלי קיבול שנועד לכך שירקו לתוכו, בעיקר טבק לעיסה. מרקקות משמשות גם ברפואת שיניים. בדרום-מזרח אסיה השתמשו במרקקות במשך מאות שנים. הן הופיעו בארצות הברית ובבריטניה בסביבות שנת 1840.
מרקקות בארץ ישראל

בארץ ישראל הותקנו מרקקות בכניסה למבני ממשל בתקופת המנדט הבריטי, וזאת לאור הנוהג המקומי, שהיה נפוץ עד שלהי תקופת המנדט, לירוק בכניסה למבנים אלה על מנת לנקות את הפה מאבק הרחובות. דוגמה למרקקה מעין זו מצויה בכניסה לבניין עיריית חיפה גם כיום.
מרקקות בארצות הברית

לקראת סוף המאה ה-19 היו מרקקות פריט נפוץ בבתי מרזח, מלונות, חנויות, בנקים, קרונות רכבת, ומקומות אחרים שבהם נהגו אנשים (בעיקר גברים) להתכנס. מרקקות יוצרו לרוב מפליז, אך גם מחומרים פשוטים כמו ברזל ועד זכוכית מעוצבת ופורצלן. במקומות מפוארים כמו מלונות פאר היו מרקקות מקושטות בהידור.
למרקקה יש תחתית שטוחה וכבדה, כדי למנוע התהפכות, עם שפה פנימית כדי להקשות עוד יותר על גלישת הרוק במקרה של התהפכות. ישנן מרקקות בעלות מכסה, אך רובן נטולות חלק זה. ישנן גם מרקקות בעלות פקק בתחתיתן, כדי להקל על הניקוז והניקוי.
השימוש במרקקות נחשב לשיפור בהרגלי הציבור ובבריאותו, שכן קודם לכן נהגו לירוק על הרצפה ועל המדרכות ברחובות. במקומות רבים נחקקו חוקים נגד יריקה בציבור שלא במרקקה. חקיקה זו עוררה התנגדות בשעתה, שכן היא נתפשה, בקרב חלק מהציבור, כפגיעה בזכויות הפרט. עם זאת, רוב הציבור האמריקאי תמך בשימוש במרקקות, ונערי הצופים ארגנו פעילויות לצביעת הודעות "DO NOT SPIT ON THE SIDEWALK" (לא לירוק על המדרכה) על מדרכות הערים. בשלט שיוצר בכמות גדולה והיה נפוץ בבתי מרזח רבים נכתב:
| --- | --- |
אם אתה מצפה להתקבל כג'נטלמן: If you expect to rate as a gentleman
אל תירק על הרצפה: Do not expectorate on the floor
מרקקות היו שימושיות במיוחד לאנשים שסבלו משחפת, אשר פלטו ליחה בעת השיעול. במרקקות ציבוריות נהגו לשים לפעמים תמיסות חומר מחטא כמו פנול כדי למנוע התפרצות מחלות. בתחילת המאה העשרים המליצו רופאים לחולי שחפת לשאת עמם "מרקקת כיס" ולא להשתמש במרקקות ציבוריות. היו אלו צנצנות בעלות מכסה הדוק אשר החולים יכלו לקחת לכל מקום. ישנם חולי שחפת אשר משתמשים במרקקות אישיות כאלו גם כיום.
לאחר מגפת השפעת הספרדית של 1918, פחת הנוהג של יריקה בפומבי, הן בשל מודעות גוברת להיגיינה והן מסיבות של נימוסין בציבור. גומי לעיסה החליף את הטבק כחומר הלעיסה הנפוץ בקרב צעירים. סיגריות נחשבו היגייניות יותר מאשר טבק הלעיסה. מרקקות היו עדיין נפוצות בסוף שנות השלושים, אולם רובן נעלמו עם מסעי איסוף המתכות בזמן מלחמת העולם השנייה.
מרקקות בחברה הסינית

בסין בזמן שושלת צ'ינג הייתה מונחת לפני הקיסר מרקקה עשויה זהב בטקסים רשמיים. לאחר הקמת הרפובליקה העממית הסינית בשנת 1949 נפוצו מרקקות בכל קרן רחוב, כמו גם בבתים. היצור ההמוני של מרקקות היה חלק מניסיון לחנך את הציבור הסיני לא לירוק על הרצפה - מנהג שהיה נפוץ בקרב הסינים. המרקקות הסיניות היו עשויות מפורצלן לבן, ולעיתים קושטו מבחוץ במוטיבים סיניים. מרקקות היו בשימוש בטקסים רשמיים, גם על ידי מנהיגי סין; אולם הנוהג היה לשנינה בתקשורת העולמית, והמרקקות נעלמו גם מנוף סין לקראת סוף שנות השמונים.
מרקקות בימינו

מרקקות הן מראה נדיר כיום. הן עדיין משמשות ייננים הטועמים יין, אשר טועמים לגימה קטנה ויורקים אותה למרקקה המלאה בנסורת, כדי למנוע שכרות. גם טועמי קפה ותה מקצועיים משתמשים במרקקות. רופאי שיניים מספקים מרקקות למטופלים.
מרקקה אמריקאית פשוטה מהמאה ה-19.
חזקים ביחד (שיר של מארינה מקסימיליאן)

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"חזקים ביחד" הוא סינגל שהוקלט על ידי הזמרת והיוצרת הישראלית מארינה מקסימיליאן, ויצא לאור ב-19 ביולי 2023.
רקע וכתיבה

השיר נכתב והולחן על-ידי מקסימיליאן והופק על-ידי גיא מנטש. השיר יצא על רקע ההפגנות נגד הרפורמה המשפטית והשבר החברתי שנוצר בארץ, מתוך כוונה לאחד ולחזק.
מקסימיליאן ביצעה את השיר לראשונה בהופעתה בקיסריה, ובהמשך היא הוציא לאור את השיר גם באופן רשמי.
עם צאתו, זכה השיר לשבחים מהמבקרים. בשיאו הגיע למקום ה-7 במצעד השבועי של מדיה פורסט.
וידאו קליפ

הווידאו קליפ המלא שיצא עבור השיר, בוים על-ידי רועי ברקוביץ' והועלה לערוץ היוטיוב של מארינה מקסימיליאן ב-19 ביולי 2023. הקליפ מורכב מצילומי הופעתה של מקסימיליאן בקיסריה בעת ביצועה את השיר לראשונה.
נכון לספטמבר 2023, עומד מונה הצפיות של הקליפ על כ-900,000 צפיות.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 7 |  |
הערות שוליים

↑  מארינה מוציאה שיר על המצב בישראל: "נינצל רק אם נשאר חזקים ביחד", באתר וואלה, 19 ביולי 2023
↑  יובל אראל‏, מארינה מקסימיליאן - חזקים ביחד, בבלוג של יובל אראל, מגזין מוזיקה ותרבות, 19 ביולי 2023
↑  מארינה מקסימיליאן חזקים ביחד, באתר yosmusic.com, ‏2023-07-19
↑  מארינה מקסימיליאן - חזקים ביחד (לייב מקיסריה), נבדק ב-2023-09-08